

**ประกาศองค์การส่งเสริมกิจการโคนมแห่งประเทศไทย**

**เรื่อง การรับสมัครสอบคัดเลือกบุคคลเพื่อบรรจุและแต่งตั้งเป็นพนักงาน**

-------------------------------

ด้วยองค์การส่งเสริมกิจการโคนมแห่งประเทศไทย (อ.ส.ค.) ซึ่งเป็นรัฐวิสาหกิจ สังกัดกระทรวงเกษตรและสหกรณ์มีความประสงค์จะรับสมัครสอบคัดเลือกบุคคลทั่วไปเพื่อบรรจุและแต่งตั้งเป็นพนักงานตำแหน่งนักวิชาการคอมพิวเตอร์ ๖ โดยมีรายละเอียด ดังนี้

1. **คุณสมบัติทั่วไปและคุณสมบัติเฉพาะตำแหน่งของผู้สมัคร**

**ตำแหน่งนักวิชาการคอมพิวเตอร์ ๖ จำนวน ๑ อัตรา**

-ปฏิบัติงาน ณ กองเทคโนโลยีสารสนเทศ ฝ่ายนโยบายและแผนงาน

**คุณสมบัติทั่วไป**

1. สัญชาติไทยอายุไม่เกิน ๔๐ ปี ในวันที่ยื่นใบสมัคร
2. มีคุณสมบัติตามข้อบังคับ อ.ส.ค.ว่าด้วยการพนักงาน พ.ศ. ๒๕๕๕
3. หากเป็นชายต้องพ้นการเกณฑ์ทหารแล้ว

**คุณสมบัติเฉพาะสำหรับตำแหน่ง**

1. เป็นผู้สำเร็จการศึกษาระดับปริญญาโท หรือคุณวุฒิอื่นที่เทียบได้ในระดับ

เดียวกันในสาขาเทคโนโลยีสารสนเทศหรือสาขาวิชาใดวิชาหนึ่งทางคอมพิวเตอร์

๒) มีประสบการณ์ทำงานด้านเทคโนโลยีสารสนเทศ หรือด้านคอมพิวเตอร์ไม่น้อยกว่า ๓ ปี(มีหลักฐานแสดงหรือหนังสือรับรอง)หากมีประสบการณ์การทำงาน หรือผ่านการอบรมด้านระบบ ERPและหรือ เป็นผู้จัดการโครงการพัฒนาระบบขนาดใหญ่ (Project Manager) จะได้รับพิจารณาเป็นกรณีพิเศษ

๓) มีทักษะและความรู้ความเข้าใจด้านปฏิบัติการที่สำคัญ ดังนี้

 ๓.๑ มีประสบการณ์และความสามารถในการวิเคราะห์และออกแบบระบบ

 ๓.๒ มีประสบการณ์และความสามารถในการพัฒนาระบบและทดสอบระบบ

 ๓.๓ มีความเข้าใจระบบเครือข่ายคอมพิวเตอร์ขนาดใหญ่

 ๓.๔ มีความเข้าใจระบบเครื่องแม่ข่ายคอมพิวเตอร์

 ๓.๕ มีทักษะการตรวจสอบอุปกรณ์คอมพิวเตอร์ และอุปกรณ์ต่อพ่วง
 ๔) มีทักษะในการสื่อสารโดยใช้ภาษาอังกฤษได้เป็นอย่างดี

 ๕) สามารถปฏิบัติงานนอกสถานที่และหรือต่างจังหวัดได้

**๒. หลักฐานที่ต้องยื่นพร้อมใบสมัคร**

 ๒.๑ รูปถ่ายหน้าตรงไม่สวมหมวกและไม่สวมแว่นตาดำ ขนาด ๑.๕ นิ้ว x ๒ นิ้ว

ถ่ายครั้งเดียวกันไม่เกิน ๖ เดือน(นับถึงวันปิดรับสมัคร) จำนวน ๒ รูป

 ๒.๒สำเนาปริญญาบัตรและสำเนาระเบียนแสดงผลการศึกษาแสดงว่าเป็นผู้มีคุณวุฒิการศึกษาตรงกับคุณสมบัติเฉพาะสำหรับตำแหน่งที่รับสมัครจำนวนอย่างละ ๑ ฉบับ

 / กำหนดการรับสมัคร.......

 ๒.๓สำเนาบัตรประจำตัวประชาชน จำนวน ๑ ฉบับ

 ๒.๔สำเนาทะเบียนบ้าน จำนวน ๑ ฉบับ

 ๒.๕ สำเนาใบสำคัญทางทหาร(ในกรณีเป็นชาย) จำนวน ๑ ฉบับ

๒.๖ หนังสือรับรองหรือหลักฐานอื่นที่แสดงถึงประสบการณ์การทำงานตามคุณสมบัติเฉพาะสำหรับตำแหน่ง

๒.๗ เอกสารแสดงผลงาน/โครงการสำคัญในความรับผิดชอบหรือประสบการณ์การทำงาน

 ๒.๘ สำเนาหลักฐานอื่น ๆ เช่น ใบทะเบียนสมรส ใบเปลี่ยนชื่อ-สกุล (ในกรณีที่ชื่อ-นามสกุลหลักฐานการสมัครสอบไม่ตรงกัน) อย่างละ ๑ ฉบับ ให้ผู้สมัครรับรองสำเนาเอกสารทุกฉบับ โดยเขียนคำรับรองว่า “สำเนาถูกต้อง” และลงชื่อกำกับไว้มุมล่างด้านขวาทุกหน้าของเอกสาร

**๓. กำหนดการรับสมัคร**

กำหนดการรับสมัครระหว่างวันที่ ๒๒ พฤษภาคม ๒๕๕๗ ถึงวันที่ ๒๐ มิถุนายน ๒๕๕๗ ในวันและเวลาราชการ

**๔. สถานที่รับสมัคร**

ขอรับใบสมัครหรือDownload ใบสมัครที่ www.hrtdm.com , www.dpo.go.thและยื่นใบสมัครด้วยตนเองในวันและเวลาราชการ พร้อมเอกสารหลักฐานประกอบการสมัครได้ที่ฝ่ายทรัพยากรบุคคล องค์การส่งเสริมกิจการโคนมแห่งประเทศไทย (อ.ส.ค.) ๑๖๐ หมู่ ๑ ถนนมิตรภาพ อำเภอมวกเหล็ก จังหวัดสระบุรี๑๘๑๘๐ โทร. ๐-๓๖๙๐-๙๖๘๕ หรือ สำนักงาน อ.ส.ค.กรุงเทพฯ เลขที่ ๑๐๑ ถนนย่านพหลโยธิน แขวงจตุจักร เขตจตุจักร กรุงเทพฯ ๑๐๑๐๐ (อาคาร ๕ ชั้น ติดตลาดสด อตก.) โทร.๐-๒๒๗๙-๘๖๐๓

 **๕. กำหนดการสอบคัดเลือก**

 กำหนดการสอบคัดเลือกโดยวิธีการสอบปฏิบัติและการสัมภาษณ์ในวันจันทร์ที่ ๓๐ มิถุนายน๒๕๕๗ ตั้งแต่เวลา ๐๙.๐๐ น. เป็นต้นไป พร้อมกันเพียงแห่งเดียว ณ สำนักงาน อ.ส.ค.กรุงเทพฯ เลขที่ ๑๐๑ ถนนย่านพหลโยธินแขวงจตุจักร เขตจตุจักร กรุงเทพฯ ๑๐๑๐๐ (อาคาร ๕ ชั้น ติดตลาดสด อตก.) โดยผู้สมัครสามารถตรวจสอบรายชื่อผู้มีสิทธิสอบได้ที่สถานที่รับสมัครในวันที่ ๒๔ มิถุนายน ๒๕๕๗ หรือที่ www.hrtdm.com , www.dpo.go.th

 **๖. การประกาศผลการสอบคัดเลือก**

 กำหนดประกาศผลสอบคัดเลือกในวันศุกร์ที่ ๔ กรกฎาคม ๒๕๕๗ ณ สำนักงาน อ.ส.ค.กรุงเทพฯ เลขที่ ๑๐๑ ถนนย่านพหลโยธิน แขวงจตุจักร เขตจตุจักร กรุงเทพฯ ๑๐๑๐๐ (อาคาร ๕ ชั้น ติดตลาดสด อตก.) และองค์การส่งเสริมกิจการโคนมแห่งประเทศไทย (อ.ส.ค.) ๑๖๐ หมู่ ๑ ถนนมิตรภาพ อำเภอมวกเหล็ก จังหวัดสระบุรี ๑๘๑๘๐ หรือที่ www.hrtdm.com , www.dpo.go.th

 **๗. การขึ้นบัญชีผู้ผ่านการคัดเลือก**

 การขึ้นบัญชีผู้ผ่านการคัดเลือก จะเรียงลำดับจากผู้สอบได้คะแนนสูงสุดลงมาตามลำดับ

 การขึ้นบัญชีผู้ผ่านการสอบคัดเลือก จะขึ้นบัญชีไว้ไม่เกิน ๑ ปี นับตั้งแต่วันที่ขึ้นบัญชี

 / ๘.การบรรจุ.....

 **๘. การบรรจุและการแต่งตั้ง**

 ผู้ผ่านการสอบคัดเลือกจะได้รับการบรรจุและแต่งตั้งตามลำดับที่ในบัญชีผู้ผ่านการสอบคัดเลือก ในกรณีที่มีผู้ผ่านการสอบคัดเลือกมากกว่าจำนวนตำแหน่งว่าง และภายหลังมีตำแหน่งว่างเพิ่มอีก องค์การส่งเสริมกิจการโคนมแห่งประเทศไทย (อ.ส.ค.) อาจบรรจุและแต่งตั้งผู้ผ่านการสอบคัดเลือกที่เหลืออยู่หรือจะดำเนินการสอบคัดเลือกใหม่ก็ได้

 **๙.อัตราเงินเดือนที่จะได้รับ**

ผู้สมัครที่ผ่านการคัดเลือกในตำแหน่งนักวิชาการคอมพิวเตอร์ ๖ จะได้รับอัตราเงินเดือน ๓๐,๘๙๐.-บาท

 ทั้งนี้ตำแหน่งดังกล่าวจะได้รับสวัสดิการตามข้อบังคับ อ.ส.ค.ระเบียบและประกาศ ของคณะกรรมการแรงงานสัมพันธ์

 ประกาศ ณ วันที่ ๒๑ พฤษภาคม พ.ศ. ๒๕๕๗

 นพดล ตันวิเชียร

 (นายนพดล ตันวิเชียร)

 รองผู้อำนวยการทำการแทนผู้อำนวยการ

 องค์การส่งเสริมกิจการโคนมแห่งประเทศไทย